Blumberg u akciji protiv pušenja
Gradonačelnik Njujorka je nedavno uložio 220 miliona dolara kako bi smanjio potrošnju duvana na globalnom nivou. 
Njujork sve više postaje grad koji je svestan važnosti zdravlja. Pušenje je zabranjeno u restoranima. Barovima. Čak i u parkovima. To je sve rezultat rigoroznih propisa protiv pušenja tokom protekle decenije koje je uveo gradonačelnik Majkl Blumberg. Grad promoviše kampanje čiji je cilj da upozore stanovnike na opasnosti od duvana. Gradonačelnik Blumberg kaže da će njegova donacija takodje služiti da uveri vlade širom sveta u važnost povećanja poreza na cigarete. On dodaje da je veći porez na cigarete najefikasniji faktor u borbi protiv pušenja, koji bi mogao da obeshrabri pušače i smanji stopu pušenja. Blumberg napominje da paklica cigareta u Njujuroku košta oko 12 dolara. Blumberg ističe da 50 posto ukupnog broja pušača u svetu živi u samo pet zemalja - Kini, Indiji, Indoneziji, Rusiji i Bangladešu. Prošle godine indijski pevač Šan je objavio muzički video u Bolivudu, prestonici zabave, pod imenom “Ne igraj se sa svojim životom.” Malo je verovatno da će kampanja gradonačelnika Blumberga proći bez ikakvih nesuglasica. Ukrajina je, na primer, nedavno podnela tužbu potiv Australije zbog propisa kojim se zahteva da se paklice cigareta unificiraju. Ukrajina tvrdi da bi takav propis ugrozio njene proizvodjače duvana koji nastoje da osvoje nova izvozna tržišta. I duvanska industrija takodje pruža otpor. Jedna od vodećih medjunarodnih duvanskih kompanija, “Filip Moris”, strahuje da bi običan izgled paklica smanjio konkurentnost njenih brendova i time umanjio I njenu zaradu. kaže predstavnica kompanije En Edvards. Medjutim, Blumberg ne prihvata te argumente. On poručuje da će njegova kampanja takodje težiti da zaustavi odredjene vrste reklamiranja duvana i da učini pušenje neatraktivnim.